Diari Oficial de la Generalitat Valenciana


Sumari del DOGV 4642, del 02-12-2003 (2003/12727)

RESOLUCIÓ de 3 de novembre de 2003, de la Direcció General de Justícia de la Conselleria de Justícia i Administracions Públiques, per la qual es convoquen a concurs de trasllats places vacants i de nova creació d'oficials, auxiliars i agents de l'administració de justícia a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4642

Data del DOGV
:   02-12-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/12752


Data del document
:   03-11-2003

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu
    * personal de l'administració de justícia

RESOLUCIÓ de 3 de novembre de 2003, de la Direcció General de Justícia de la Conselleria de Justícia i Administracions Públiques, per la qual es convoquen a concurs de trasllats places vacants i de nova creació d'oficials, auxiliars i agents de l'administració de justícia a la Comunitat Valenciana. [2003/X12371]
  
Com que hi ha vacants en l'administració de Justícia, llocs de treball dels cossos nacionals d'oficials, auxiliars i agents de l'administració de Justícia, dotats pressupostàriament, n'escau la convocatòria en concurs de trasllat, de conformitat amb el que establixen els articles 455 i 494 de la Llei Orgànica 6/1985, de l'1 de juliol, del Poder Judicial, i el capítol III del títol IV del Reglament Orgànic dels Cossos d'Oficials, Auxiliars i Agents de l'administració de Justícia, aprovat pel Reial Decret 249/1996, de 16 de febrer.
  
Per tot això, esta Direcció General de Justícia ha disposat convocar concurs per a la provisió dels llocs que es relacionen en l'annex I, d'acord amb les bases següents:
  
Primera. Llocs que es poden sol·licitar
  
1. Podran prendre part en el present concurs i sol·licitar les vacants de llocs de treball d'oficials, auxiliars i agents de l'administració de Justícia, els funcionaris pertanyents a dits cossos, qualsevol que siga la situació administrativa, llevat dels suspensos que no hagueren finalitzat el període de suspensió, sempre que reunisquen les condicions per a concursar, segons el que establix l'article 57 del Reial Decret 249/1996, de 16 de febrer.
  
2. Podran sol·licitar qualsevol de les places incloses en l'annex I, sempre que reunisquen els requisits generals exigits, en la data de finalització del termini de presentació de sol·licituds.
  
Dites vacants s'identificaran pel número d'orde de convocatòria. Amb la sol·licitud d'un lloc de treball d'un òrgan inclòs en l'annex I, s'entenen demanades totes les vacants del Cos existents en dit òrgan.
  
3. També es podran sol·licitar els llocs que queden vacants en les relacions de llocs de treball de l'administració de Justícia, com a conseqüència de la resolució del present concurs, que s'incorporaran en concepte de resultes a les vacants oferides, llevat que es pretenguen amortitzar davant de projecte avançat o en tràmit de negociació de modificació de la plantilla orgànica o reordenació d'efectius d'un centre de treball, i es respectarà el percentatge màxim de desviació per dotacions totals i cossos del cinc per cent de la plantilla.
  
Els llocs de treball han d'identificar-se pel número d'orde de convocatòria. Amb la sol·licitud d'un lloc de treball d'un òrgan judicial, s'entenen demanades totes les vacants del Cos existents en dit òrgan. Quan es desitge sol·licitar un lloc de treball a resultes que ja estiga inclòs en l'annex I com a vacant, bastarà que este aparega acompanyat d'un asterisc, perquè s'entenga sol·licitat com a vacant i com a resulta en l'orde de preferència indicat.
  
Per tal que els possibles sol·licitants puguen exercir el dret que se'ls reconeix de sol·licitar les resultes produïdes per la resolució del concurs, des de la data de publicació d'esta resolució i durant el període de presentació de sol·licituds, s'exposarà als taulers d'anuncis de la Direcció General de Justícia, c/ Historiador Chabàs, núm. 2 de València; avinguda Maissonave, núm. 9-5é-B d'Alacant, i a la plaça Jutge Borrull, s/n de Castelló, la següent documentació, que permeta identificar i sol·licitar adequadament els llocs:
  
- Relació de llocs de treball de l'administració de Justícia de la mateixa naturalesa que els convocats que poden sol·licitar-se amb indicació del número d'orde dels llocs en qüestió.
  
Segona. Requisits i condicions de participació
  
1. Els funcionaris dels cossos d'oficials, auxiliars i agents de l'administració de Justícia, només podran participar si en la data d'acabament del termini de presentació d'instàncies ha transcorregut un any des del nomenament en l'actual lloc de treball definitiu (article 57.c del Reial Decret 249/1996), amb l'excepció prevista en l'article 52 c) del Reglament Orgànic.
  
2. Els funcionaris en servici actiu, amb destinació provisional, estaran obligats a participar en el present concurs.
  
3. Els funcionaris que es troben en les situacions d'excedència voluntària establides en l'article 34, lletres b) i c), del Reial Decret 249/1996 (excedències per agrupació familiar i per interés particular), només podran participar en el concurs si en la data de finalització del termini de presentació de sol·licituds han transcorregut dos anys, com a mínim, des que van ser declarats en tal situació.
  
4. Els funcionaris en situació d'excedència per a l'atenció de fills, a l'empara del que disposa l'article 35 del Reial Decret 249/1996, només podran concursar si ha transcorregut un any des del nomenament en l'última destinació definitiva.
  
5. Els excedents forçosos, els suspensos definitius que hagueren perdut el seu lloc de treball i els excedents voluntaris de l'article 34. a), del Reglament Orgànic aprovat pel Reial Decret 249/1996, gaudiran, per este orde, la primera vegada que s'anuncie a concurs vacant del Cos en la mateixa localitat on servien, quan es va produir el seu cessament en el servici actiu, de dret preferent per a ocupar-la (article 44.3 del Reglament Orgànic).
  
6. Regulació del dret de preferència, establit en l'article 44.3 del Reglament Orgànic. Atés que la preferència estén els seus efectes a totes les places d'una localitat determinada, per a exercir este dret hauran de sol·licitar-se totes les vacants que s'oferisquen en la localitat per a la qual s'exercix la preferència, agrupar estes peticions en els primers números d'orde de preferència de la sol·licitud, i ordenar la resta dels llocs demanats sense preferència tot seguit. Igualment, hauran de sol·licitar-ho en la seua instància, especificar la província o municipi de l'última destinació servida en propietat i de forma definitiva, en l'apartat P-1 del model V-2 o V-3, segons procedisca, i aportar fotocòpies compulsades dels documents acreditatius de dita preferència.
  
No es tindrà en compte la preferència: si no sol·licita tots els llocs de treball de la localitat de què es tracte en els primers números d'orde de preferència de la sol·licitud; si no especifica que desitja acollir-se a la preferència en la instància en l'apartat corresponent i si no aporta fotocòpies compulsades dels documents al·ludits en el paràgraf anterior.
  
7. No podrà adjudicar-se als funcionaris un lloc de treball corresponent al mateix centre on es troben destinats, amb l'excepció prevista en l'article 52.c) del Reial Decret 249/1996, de 16 de febrer, en regular la reordenació d'efectius.
  
8. El funcionari el lloc de treball del qual li haja sigut adjudicat de forma forçosa, per motiu de reordenació d'efectius prevista en l'article 52 del Reglament Orgànic, podrà participar en els concursos de trasllat, encara que no haguera transcorregut el termini d'un any que exigix l'article 57, paràgraf c) del Reglament Orgànic. També tindrà dret preferent, per una sola vegada, per a obtindre un altre lloc de treball del mateix centre amb ocasió de concurs ordinari que s'oferisca i hi prendrà part.
  
Per tal de poder exercir dit dret, caldrà ajustar-se a les especificiacions següents:
  
- Sol·licitar, en els primers llocs d'orde de preferència de la sol·licitud, aquells llocs de treball pertanyents al centre de treball a què desitja acollir-se en la citada preferència.
  
- Indicar en el model d'instància V-3, a l'apartat P-1, el centre de treball i localitat per als quals desitja acollir-se a la preferència.
  
- Aportar fotocòpia compulsada del seu nomenament amb caràcter forçós, per al centre de treball i localitat indicats a l'apartat P-1.
  
En cas que no seguisca les instruccions especificades en els tres paràgrafs anteriors perdrà, per al present concurs, el dret preferent que li reconeix el citat article 52.c).
  
Tercera. Barems
  
L'avaluació de mèrits per a l'adjudicació dels llocs de treball es farà d'acord amb el barem establit per a avaluar l'antiguitat, el coneixement del valencià i els coneixements informàtics en aquelles places per a les quals així s'establisca, i s'hauran d'acompanyar a la sol·licitud fotocòpies compulsades dels coneixements de valencià i dels coneixements informàtics, i estos no s'avaluaran si no s'adjunten degudament compulsats.
  
1. Antiguitat. Pels servicis efectius en el Cos s'atorgarà 1 punt per cada any complet de servici, i es computaran proporcionalment els períodes inferiors (0,0027777 per dia, i s'establiran els mesos com de 30 dies).
  
2. Coneixement oral i escrit de valencià
  
Per a la provisió dels llocs de treball ubicats al territori de la Comunitat Valenciana, el coneixement del valencià serà avaluat de la forma següent i en els termes de la disposició addicional 2a del Reial Decret 249/1996, de 16 de febrer:
  
a) Certificat de grau elemental, oral i escrit: dos punts.
  
b) Certificat de grau mitjà, oral i escrit: quatre punts.
  
c) Certificat de grau superior, oral i escrit: sis punts.
  
Per a avaluar estos coneixements caldrà aportar certificat expedit per la Junta Qualificadora de Coneixements de Valencià, o títol homologat segons l'Orde de 16 d'agost de 1994 de la Conselleria d'Educació i Ciència, modificada per l'Orde de 22 de desembre de 1995 de la Conselleria de Cultura, Educació i Ciència, sobre certificats de coneixement de valencià.
  
3. Coneixements informàtics
  
En les places a proveir que comporten especials coneixements informàtics, i que així s'assenyalen en les relacions de places a sol·licitar, tant de l'annex I com de resultes; a qui els acrediten mitjançant fotocòpia compulsada de certificat oficial dits coneixements, se'ls atorgarà, a estos efectes, fins a 6 punts, a més de l'antiguitat o dels punts obtinguts pel coneixement del valencià, de conformitat amb el que establix l'apartat 10 de l'article 54, del Reial Decret 249/1996, de 16 de febrer. A l'efecte, es tindran en compte els criteris següents:
  
1r. Nivell 1: certificats oficials d'assistència i/o aprofitament de cursos d'informàtica, expedits pel Ministeri d'Educació i Cultura, Ministeri per a les Administracions Públiques, Ministeri de Treball i Assumptes Socials, comunitats autònomes sense competències transferides i centres homologats i/o reconeguts: 0,50 punts per curs, amb un màxim de dos punts.
  
2n. Nivell 2: certificats oficials d'assistència i/o aprofitament de cursos d'informàtica, expedits pel Ministeri de Justícia i Departaments de Justícia de les comunitats autònomes, amb competència en matèria de gestió de personal al servici de l'administració de Justícia, i centres homologats i/o reconeguts, amb una duració fins a 100 hores lectives: tres punts.
  
3r. Nivell 3: certificats oficials d'assistència i/o aprofitament de cursos d'informàtica, expedits pel Ministeri de Justícia i Departaments de Justícia de les comunitats autònomes, amb competència en matèria de gestió de personal al servici de l'administració de Justícia, i centres homologats i/o reconeguts, amb una duració de més de 100 hores lectives: quatre punts.
  
4t. Nivell 4: títols de Formació Professional II o III grau, especialitat informàtica, diplomatura en Informàtica: cinc punts.
  
5é. Nivell 5: llicenciatura en Informàtica: sis punts.
  
Dits criteris no tindran caràcter acumulatiu. En el cas que el funcionari al·legue coneixements informàtics aplicables a dos o més criteris, es considerarà únicament aquell que li atorgue major puntuació, i en cas de no constar les hores del curs impartit pel Ministeri de Justícia o comunitat autònoma, amb competència en gestió de personal al servici de l'administració de Justícia, es considerarà el valor dels assenyalats en el punt 2n d'esta classificació.
  
Quarta. Models i terminis de presentació de sol·licituds
  
1. Els funcionaris destinats en jutjats o tribunals de la Comunitat Valenciana, així com els que es troben en situació de servicis especials i excedents per atenció de fill, que tenen reservat el seu lloc de treball, i que estiguen interessats en les places que s'oferisquen en este concurs, presentaran la seua sol·licitud ajustada a model VI, publicat com a annex II d'esta resolució, en el termini de 10 dies naturals següents al de la publicació de la present Convocatòria en el Boletín Oficial del Estado, i hauran de prestar especial atenció a reomplir tots els apartats que se'ls exigisquen. Les sol·licituds hauran d'estar adreçades al director general de Justícia, i presentar-les als registres generals de la Direcció General de Justícia, carrer Historiador Chabàs, núm. 2, de València; avinguda Maissonave, núm. 9-5-D, d'Alacant i a la plaça Jutge Borrull, s/n, de Castelló.
  
Els funcionaris destinats als jutjats o tribunals de la resta de CCAA i territori nacional sense competències transferides, interessats en les places que s'oferixen en este concurs, presentaran la seua sol·licitud al Departament de Justícia de la comunitat autònoma de l'actual destinació o davant del Ministeri de Justícia.
  
2. Els funcionaris destinats en llocs de treball d'altres cossos de l'administració de Justícia o d'altres administracions, que es troben en excedència de l'article 34, lletra a), del Reial Decret 249/1996, de 16 de febrer, en els cossos d'oficials, auxiliars i agents, que desitgen sol·licitar places oferides en el present concurs en la seua qualitat d'oficial, auxiliar o agent, utilitzaran el model V-2, publicat com a annex II d'esta resolució, i l'hauran de presentar en el termini de 10 dies naturals següents al de la publicació d'esta resolució en el Boletín Oficial del Estado i prestaran especial atenció a reomplir tots els apartats que se'ls exigisquen. Les sol·licituds estaran adreçades al director general de Justícia, i s'hauran de presentar als registres generals de la Direcció General de Justícia, carrer Historiador Chabàs, núm. 2, de València; avinguda Maissonave, núm. 9-5-D, d'Alacant i a la plaça Jutge Borrull, s/n, de Castelló.
  
3. La resta de sol·licitants que desitgen participar en el present concurs, com els excedents forçosos, encara que tingueren una destinació provisional; els suspensos definitius que hagueren perdut el seu lloc de treball; els participants amb destinació provisional per haver reingressat al servici actiu, així com la resta d'excedents voluntaris per agrupació familiar o per interés particular (o els adscrits forçosos per motiu de reordenació d'efectius, previst en l'article 52.c) del Reglament Orgànic), utilitzaran el model V-3, publicat com a annex II d'esta resolució, i l'hauran de presentar en el termini de 10 dies naturals següents al de la publicació d'esta resolució en el Boletín Oficial del Estado i hauran de prestar especial atenció a reomplir tots els apartats que se'ls exigisquen. Les sol·licituds estaran adreçades al director general de Justícia, i s'hauran de presentar als registres generals de la Direcció General de Justícia, carrer Historiador Chabàs, núm. 2, de València; avinguda Maissonave, núm. 9-5-D, d'Alacant, i a la plaça Jutge Borrull, s/n, de Castelló.
  
4. Les sol·licituds podran trametre's també en la forma prevista en l'article 38, de la Llei de Règim Jurídic de les Administracions Públiques i del Procediment Administratiu Comú.
  
Les que es presenten a les oficines de correus seran enviades en qualsevol de les dues modalitats següents:
  
a) Per correu ordinari. En este cas hauran de tindre entrada en els registres indicats en la base quarta, abans de la data de finalització del termini de presentació d'instàncies.
  
b) Per correu certificat. En este supòsit es presentaran a les oficines de correus en sobre obert per a ser datades i segellades pel funcionari de Correus abans de ser trameses. Els participants en el concurs hauran d'enviar la instància que continga el segell de l'oficina de Correus, sense que puga admetre's, passat el termini de presentació d'instàncies, aquella que no complisca este requisit, encara que posteriorment es poguera acreditar tal aspecte.
  
5. Els excedents voluntaris per interés particular, acompanyaran a la seua sol·licitud la declaració de no haver sigut separats de qualsevol de les administracions públiques.
  
6. La sol·licitud per a prendre part en este concurs serà única per a cada funcionari participant, encara que se sol·liciten places radicades en l'àmbit territorial del Ministeri de Justícia o radicades en altres comunitats autònomes, i que per tant figuren en les convocatòries que simultàniament a esta siguen realitzades pel Ministeri de Justícia i els governs autònoms i es publiquen en el Boletín Oficial del Estado i els butlletins oficials corresponents.
  
De la mateixa manera, i mitjançant una única instància, hauran d'optar per participar des del Cos en què el funcionari es trobe en actiu, o reingressar al servici actiu en un altre Cos de què formen part com a excedents. En cas de presentar dos instàncies en què sol·liciten destinacions en dues cossos distints, seran anul·lades les dues sol·licituds, i quedarà, per tant, el funcionari exclòs de la participació en el concurs.
  
7. En resultar irrenunciables les destinacions obtingudes a instància del funcionari, en cas d'obtindre destinació el reingressat al servici mitjançant de concurs de trasllat, quedarà automàticament en excedència en el Cos en què es trobava en actiu, per la qual cosa la seua destinació actual s'oferirà com a plaça vacant en concepte de resultes.
  
8. La sol·licitud formulada serà vinculant per al peticionari una vegada transcorregut el període de presentació d'instàncies, per la qual cosa, en este cas, no serà possible modificar la instància, ni renunciar a la participació en el concurs.
  
Cinquena. Peticions condicionades
  
Cas d'estar interessats en les vacants que siguen anunciades per a una mateixa província, dos funcionaris pertanyents als cossos d'oficials, auxiliars i agents, podran condicionar la seua petició al fet que estos dos obtinguen destinació en la mateixa província, i s'entendran en cas contrari anul·lades les peticions condicionades efectuades per estos dos. Els funcionaris que s'acullen a esta petició condicional hauran de concretar-ho en la seua instància i acompanyar fotocòpia de la petició de l'altre funcionari.
  
En el cas que no s'aporte la fotocòpia de la instància del segon concursant, s'entendrà anul·lada la petició condicionada efectuada per estos dos.
  
Els funcionaris que s'acullen a esta base, hauran d'agrupar els llocs que condicionen en els primers números d'orde de preferència de la sol·licitud, i posar la resta dels no condicionats tot seguit.
  
Sisena. Tramitació
  
El Servici de Recursos Humans de la Direcció General de Justícia efectuarà l'enregistrament en el procés informàtic de totes les sol·licituds de participació en el present concurs, que hagen tingut entrada dins de termini.
  
Finalitzat dit procés, s'efectuarà la baremació en base a les dades que figuren en la seua sol·licitud.
  
En el Diari Oficial de la Generalitat Valenciana i en el Boletín Oficial del Estado s'anunciaran els llocs on estaran a disposició dels interessats els annexos III de tots els participants, els quals contindran la baremació i la destinació provisionalment adjudicada.
  
Els funcionaris interessats expressaran, en el termini de 10 dies naturals, la seua disconformitat amb les dades que figuren en l'annex III, i sol·licitaran la seua correcció, per a això hauran d'aportar en dit termini la prova documental oportuna i fotocòpia segellada de la instància que van presentar en el seu dia, tot això d'acord amb el que establix l'article 71.1 de la Llei de Règim Jurídic de les Administracions Públiques i del Procediment Administratiu Comú, segons model d'al·legacions que figura en l'annex IV.
  
Si no es reclama en el termini establit, s'entendrà que mostra conformitat i acceptació de les dades contingudes en la baremació i la destinació provisionalment adjudicada.
  
En tractar-se d'un concurs a resultes, les destinacions provisionalment adjudicades poden sofrir modificacions en la resolució definitiva, com a conseqüència dels errors que puguen produir-se en la baremació de les instàncies. En qualsevol cas, les destinacions assignades provisionalment no suposen cap dret o l'expectativa de dret, respecte a la resolució definitiva del concurs.
  
Setena. Adjudicacions
  
1. L'orde de prioritat per a l'adjudicació dels llocs de treball estarà donat per la puntuació total obtinguda segons barems de la base tercera.
  
2. En cas d'empat en la puntuació total, s'acudirà per a dirimir-lo a l'orde de l'escalafó funcionarial.
  
Vuitena. Caràcter de les destinacions adjudicades
  
1. Els trasllats que es deriven de la resolució del present concurs tindran la consideració de voluntaris als efectes previstos en el Reial Decret 462/2002, de 24 de maig, sobre indemnitzacions per raó del servici.
  
2. Les destinacions adjudicades seran irrenunciables.
  
Novena. Resolució i termini possessori
  
1. La present Convocatòria serà resolta definitivament per resolució del director general de Justícia, de forma coordinada amb el Ministeri de Justícia i els òrgans competents de les comunitats autònomes que hagen convocat els seus respectius concursos.
  
2. La Resolució expressarà el lloc d'origen dels interessats a què s'adjudique destinació i la seua localitat, així com la situació administrativa si esta és distinta a la d'actiu i el lloc adjudicat a cada funcionari, amb referència al centre de treball i localitat.
  
3. Les resolucions del concurs podran separar-se per cossos, a fi que els cessaments dels funcionaris concursants, oficials, auxiliars i agents, puguen ser escalonats en el temps, si l'administració considera que la seua acumulació en una mateixa data pogués ser perjudicial per al servici públic.
  
4. El termini per a prendre possessió de la nova destinació obtinguda serà de deu dies naturals, si hi ha canvi de localitat; però quan tinga lloc dins de la mateixa població, haurà d'efectuar-se en els tres dies naturals següents al cessament.
  
5. El termini per a la presa de possessió començarà a comptar-se a partir del dia següent al cessament.
  
6. Si la resolució comporta reingrés al servici actiu, el termini de presa de possessió haurà de computar-se des de la publicació de la resolució del concurs en el Boletín Oficial del Estado.
  
En el cas que els funcionaris reingressats mitjançant el present concurs es troben en actiu en un altre Cos i no vulguen que se n'interrompa la relació de servici amb l'administració, atesa la necessitat de comptar amb el temps indispensable per a efectuar la presa de possessió, podran sol·licitar al president, jutge, fiscal o cap de l'organisme de la seua actual destinació, un permís retribuït d'un dia, si no hi ha canvi de localitat, o de dos, en cas contrari, llevat d'aquells casos en què hagen de desplaçar-se a Canàries, Illes Balears, Ceuta o Melilla. En este cas el permís podrà ser fins a tres dies (article 66.G del Reglament Orgànic) i es consideraran cessats en l'antiga destinació amb la data immediatament anterior a la de la seua possessió en la nova plaça de reingrés.
  
7. Si no s'aconseguix la simultaneïtat de publicació de la resolució amb el Diari Oficial de la Generalitat Valenciana, els terminis es computaran des de l'endemà al de la publicació en el Boletín Oficial del Estado.
  
8. El còmput dels terminis possessoris s'iniciarà quan finalitzen els permisos o llicències que es troben gaudint els funcionaris, llevat que per circumstàncies excepcionals, degudament motivades, se suspenga o revoque el seu gaudi.
  
9. El qui no prenga possessió, sense causa justa, s'entendrà que renuncia al càrrec i a formar part del Cos.
  
Deu. Recursos
  
Contra la present resolució, que posa fi a la via administrativa, podrà interposar-se recurs contenciós administratiu davant els jutjats contenciós administratius de València en un termini de dos mesos, comptadors des de l'endemà de la publicació, conforme el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici de la interposició de recurs potestatiu de reposició, davant la Direcció General de Justícia en el termini d'un mes, comptador a partir des de l'endemà de la publicació, conforme amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 3 de novembre de 2003.- El director general de Justícia: Eloy Velasco Núñez.